Beka Gviniašvili
<s>Beka Gviniašvili (gruz. ბექა ღვინიაშვილი; Ruisi, 26. listopada 1995.) je gruzijski judist.</s><s>Aktualni je viceprvak Europe u kategoriji do 90 kg.</s>

<s>Beka se u mlađim uzrastima tri puta okitio naslovom europskog prvaka (2013., 2014. i 2015.) i dva puta naslovom svjetskog prvaka (2013. i 2015.) I ekipno je u mlađim juniorima osvajao titule s reprezentacijom Gruzije.</s>

<s>Za olimpijske igre u Rio de Janeiru 2016. godine, uspio je ostvariti olimpijsku normu u čak dvije težinske kategorije, i bio je jedini judist kojemu je to uspjelo.</s><s>Na igrama je nominiran u poluteškoj kategoriji.</s><s>Tamo je poražen u četvrtzavršnici od, kasnije brončanog, Francuza Cyrillea Mareta, te u konačnici zauzeo 7. mjesto.</s>

<s>Na Europskom prvenstvu u judu 2021. godine, borio se za zlato s reprezentativnim kolegom Lašom Bekaurijem, ali je poražen.</s>

<s>Vanjske poveznice 
Profil Beke Gviniašvilija na službenoj stranici IJF, pristupljeno 10. svibnja 2021.]
Više o Beki Gviniašviliju na Combat Sport, pristupljeno 10. svibnja 2021.</s>

<s>Izvori</s>

<s>Gruzijski sportisti</s>

